**Ֆլորենս Մադլեն Սայերս**, ավելի հայտնի՝ որպես **Մեջ Սայերս** (անգլ.՝ Florence Madeleine Syers կամ անգլ.՝ Madge Syers, աղջկական անունը՝ *Քեյվ*, սեպտեմբերի 16, 1881(1881-09-16), Քենսինգթոն, Միդլեքս, Անգլիա, Մեծ Բրիտանիայի և Իռլանդիայի միացյալ թագավորություն - սեպտեմբերի 9, 1917(1917-09-09), Վեյբրիջ, Elmbridge, Սըրրի, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի գեղասահորդուհի։ Նա առաջին կինն է եղել, որը մասնակցել է աշխարհի գեղասահքի առաջնությանը և դարձել է նաև Օլիմպիական խաղերի Չեմպիոն։ 1908 թվականին Մեջը 27 տարեկանում նվաճել է օլիմպիական խաղերի մեդալ, և մինչև այժմ նա պահպանում է իր ամենատարեց մարզիկի և կանանց գեղասահքի օլիմպիական խաղերի չեմպիոնի դիրքը։ Նույն օլիմպիական խաղերում Մեջը նվաճել է բրոնզե մեդալ զուգասահքում իր ամուսնու և մարզչի Էդգար Սայերսի հետ։

Կենսագրություն
--------------

Մեջ Քեյվին չմուշկների վրա կանգնեցրել է մարզիչ Էդգար Սայերսը։ Մեջն ու Էդգարն ամուսնացել են 1899 թվականին։ 1902 թվականին Մեջ Սայերսը կարողացել է փորձել իր ուժերը 1902 թվականի գեղասահքի աշխարհի առաջնությունում, քանի որ պարզվել է, որ *Չմշկորդների միջազգային միության* կանոնակարգը մասնակիցների սեռի մասին տարբերակում չի ունեցել, քանի որ այդ ժամանակ չլսված բան էր, որ որևէ կին կորոշեր մտնել սպորտային մրցակցության մեջ։ Սայերսը դուրս է եկել սառույցի վրա երկար կիսաշրջազգեստով և երկրորդ տեղն է զբաղեցրել շրջանցելով ծագմամբ գերմանացի Մարտին Գորդոնին և արգենտինացի Գորացիո Տորոմեին, որը մշտապես բնակվում էր Անգլիայում։ Այդ մրցաշարի հաղթող հայտնի Ուլրիխ Սալչոուն այնքան տպավորված է եղել Մեջի սահքով, որ նրան է նվիրել իր ոսկե մեդալը։

Նրա հաղթանակից հետո աշխարհի գավաթի կազմակերպիչները լրացրել են կանոնների բացը՝ արգելելով կանանց մրցել տղամարդկանց հետ։ Պաշտոնական վարկածն այն էր, որ երկար կիսաշրջազգեստը դատավորներին խանգարում է տեսնել դահուկորդի ոտքերը և որոշել չմշկելու որակը։ Այնուհետև Սայերսը սկսել է սահել սրունքին չհասնող կիսաշրջազգեստով, ինչն էլ դարձել է նորաձևության նոր միտում։

1903 թվականին տեղի է ունեցել Մեծ Բրիտանիայի գեղասահքի առաջին առաջնությունը։ Այս մրցույթին կարող էին մասնակցել ինչպես տղամարդիկ, այնպես էլ կանայք։ Մեջը և Էդգարը մասնակցել են նոր մրցաշարին։ Մեջը գրավել է առաջին տեղը։ 1904 թվականին Մեջ Սայերսը ևս մեկ անգամ դարձել է Մեծ Բրիտանիայի չեմպիոն։

1906 թվականին *Չմշկասահքի միջազգային միությունը* հաստատել է կանանց մենախաղերն Աշխարհի գեղասահքի 1906 թվականի առաջնությունում։ Սայերսը դարձել է գեղասահքի աշխարհի առաջնության առաջին կին չեմպիոնուհին և կրկնկել է հաղթանակը 1907 թվականի Աշխարհի Գեղասահքի Առաջնությունում։ Զուգագեղասահքը ծրագրում ներկայացվել է 1908 թվականի Աշխարհի Գեղասահքի առաջնությունում։

1908 թվականին գեղասահքն առաջին անգամ ներառվել է 1908 թվականի Օլիմպիական խաղերի ծրագրի մեջ։ Մեջ Սայերսը դարձել է Օլիմպիական խաղերում մենասահքի առաջին չեմպիոնուհին։ Նա նաև մասնակցել է այս Օիմպիական խաղերի զուգագեղասահքում և իր ամուսնու՝ Էդգար Սայերսի հետ զբաղեցրել է երրորդ տեղը։

1908 թվականին Օլիմպիական խաղերից հետո Սայերսը թողել է գեղասահքն առողջական խնդիրների պատճառով։ Նա մահացել է 1917 թվականին գրիպից 35 տարեկան հասակում։

Սպորտային ձեռքբերումներ
-----------------------

Էդգար և Մեջ Սայերսներ, 1908 2вакан
### Կանանց մենասահք

|  |  |  |  |
| --- | --- | --- | --- |
| **Մրցաշար/Թվական** | **1906** | **1907** | **1908** |
| Օլիմպիադաներ |  |  | ոսկի |
| Գեղասահքի աշխարհի առաջնություն | ոսկի | ոսկի |  |

### Զուգընկեր

(Էդգար Սայերսի հետ)

|  |  |
| --- | --- |
| **Մրցակցություն/Տարի** | **1908** |
| Օլիմպիադաներ | բրոնզ |

Ծանոթագրություններ
------------------

1. 1 2  Internet Movie Database — 1990.
2. ↑  Москвин, Виктор (2019 թ․ հոկտեմբերի 10). «Наука и спорт как жизненная стратегия». Publishing House Triumph. Վերցված է 2020 թ․ նոյեմբերի 9-ին.
3. ↑  «Столетняя история Чемпионатов Мира по фигурному катанию на коньках (Одиночное катание), СПОРТ САРАЕ» (ռուսերեն). Վերցված է 2020 թ․ նոյեմբերի 10-ին.

Արտաքին հղումներ
----------------

* 1908 թվականի օլիմպիական խաղերի արդյունքները(անգլ.)
* Մեջ Սեյերս Բրիտանական հանրագիտարան.(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեջ Սայերս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · WikiTree |
|  |
| Բառարաններ և հանրագիտարաններ | Բրիտանիկա · Օքսֆորդի կենսագրական |

 |